
“Материалимпэкс” ХК-ийн Хувьцаа эзэмшигчдийн ээлжит хурлыг  Төлөөлөн удирдах зөвлөлийн дарга Гомбын Аюушмаа даргалж, хувьцаа эзэмшигч Г.Аюушмаа /эзэмшдэг хувьцааны тоо-524/, Б.Зориг /768062/, А.Чулуун /15/, Д.Энхтуяа /1/, БиДиСек ҮЦХ ХК /21825/, түүнийг төлөөлөн Ш.Шинэбаяр,  Ц.Чанцал /5/,  хурлын тэмдэглэл хөтлөх нарийн бичгийн даргаар ТУЗ-ийн нарийн бичгийн дарга Т.Лхагвачулуун нарыг оролцуулан “Материалимпэкс” ХК-ийн танхимд 2017 оны 04 сарын 20-ны өдрийн 10 цаг 35 минутад хийв.  
/Төлөөлөн удирдах зөвлөлийн хараат бус гишүүн, Аудитын хорооны дарга, гишүүн Д.Үнэнзаяа, Д.Эрдэнэцэцэг, Т.Мөнхжаргал, ТУЗ-ийн гишүүн Нэр дэвшүүлэх хорооны дарга Ч.Чинзориг, ТУЗ-ийн гишүүн Б.Зориг, ТУЗ-ийн дарга Г.Аюушмаа нар оролцсон болно./
Даргалагчаас: Хүрэлцэн ирсэн нийт хувьцаа эзэмшигчиддээ баярлалаа, компанийн ТУЗ нь бүрэн эрхийнхээ хүрээнд, хууль болон бусад холбогдох журамд заасны дагуу 2017.03.06-нд хувьцаа эзэмшигчдийн хурлын товоо гаргаж, хурлын тооллогын комиссыг томилсон байгаа. Миний бие Г.Аюушмаа ТУЗ-ийн даргын албан тушаалыг эрхэлдэг тул компанийн дүрмийн 7 дугаар зүйлийн 7.5-д заасан эрхийн дагуу өнөөдрийн ХЭХ-ыг даргалан явуулах болно. Тооллогын комиссын бүрэлдэхүүнийг танилцуулъя. Дарга П.Баатарцэрэн нягтлан бодогч мэргэжилтэй, гишүүн Л.Нямдулам мөн нягтлан бодогч мэргэжилтэй, Д.Баатардорж инженер мэргэжилтэй. Эдгээр хүмүүс өнөөдрийн хурлын тооллогын комиссоор томилогдсон байна. Комиссын дарга, гишүүд ирцээ бүртгэж, мэдээллээ танилцуулна. 
Нарийн бичгийн дарга: /Тооллогын комиссын гишүүд хувьцаа эзэмшигч бүрийн итгэмжлэл, биеийн байцаалтыг шалгаж, тулгалт хийв. Ирцийн ажиллагаа хурал эхлэхээс 30 минутын өмнө эхэлсэн болно.  
Тооллогын комиссын дарга П.Баатарцэрэнгээс: Ирцийн мэдээллийг танилцуулъя. 2017.04.20-ны өдрийн 10 цаг 35 минутын байдлаар 1,368,206 ширхэг саналын эрхтэй энгийн хувьцаа эзэмшигчдээс 790 432 саналын эрхтэй хувьцаа эзэмшигчид ирсэн байна, ирц 57,7% байна гэв.
Даргалагчаас: Саналын эрх бүхий хувьцааны 50-иас дээш хувийг эзэмшиж байгаа хувьцаа эзэмшигчид ирсэн тул хурлыг хүчинтэйд тооцох хууль зүйн үндэстэй байна. Хурлын дараалал, хэлэлцэх асуудлыг танилцуулъя. 
· Тооллогын комисс ирцийн бүртгэлээ хийж, ирцийн мэдээллээ танилцууллаа 
· Компанийн 2016 оны үйл ажиллагааны болон санхүүгийн тайлангийн талаархи ТУЗ-ийн дүгнэлтийг хэлэлцэх 
· ТУЗ-ийн дэргэдэх Аудитын хорооны дүгнэлтийг хэлэлцэх, батлах 
· [bookmark: _GoBack]Компанийн 2017 оны бизнес төлөвлөгөөг хэлэлцэх, батлах
· Ногдол ашгийн хуваарилалтын талаар мэдээлэл хийх 
· Компанийн хөндлөнгийн Аудитын байгууллагатай хийсэн гэрээг танилцуулж, мэдээлэх 
· Компанийн 60 жилийн ойн арга хэмжээг тэмдэглэн өнгөрүүлэх талаар мэдээлэл сонсох
· ТУЗ-ийн ердийн болон хараат бус гишүүдэд нэр дэвшигчдийг танилцуулах, сонгох 
· ТУЗ-ийн дарга, нарийн бичгийн дарга, ердийн болон хараат бус гишүүдийн цалин урамшууллын хэмжээг тогтоох 
· Хэлэлцэж буй асуудлуудтай холбоотой асуулт, хариултыг тухай бүрт
· Тооллогын комиссоос саналын хуудас тарааж, санал хураалтын ажиллагаа явагдана
· Саналын хуудас тоолох явцад хурлын завсарлага
· Саналын хуудасны дүнг танилцуулна. 
· ХЭХ-аас гарах тогтоолуудын төслийг танилцуулж, батлуулна. 
· Хурлыг хаана. 
Хэлэлцэх асуудлын дараалал болон бусад асуудлаар хувьцаа эзэмшигчдэд асуух болон хэлэх санал хүсэлт байна уу? Хурлын материалыг Монголын Хөрөнгийн Бирж болон өөрийн сайтдаа байршуулсан, үнэт цаасны компаниуд руу мэйлээр явуулсан зэрэг энэ жил цаасаар биш цахимаар хурлаа хийх бодлого баримталж байгаа. Хувьцаа эзэмшигч та бүхэн хурлаас өмнө шаардлагатай материалтайгаа ирж танилцах бүрэн боломж үргэлж нээлттэй байдаг. Эрхэм хувьцаа эзэмшигчид та бүхэн хэлэлцэх асуудал тус бүрт чөлөөтэй, идэвхитэй асууж, хариулж, сонирхсон бусад зүйлсээ минут харгалзахгүйгээр чөлөөтэй асууж болно. 
Оролцогчид: Дараалал, хурлын материалтай танилцсан тул хэлэлцэх асуудалд оруулах саналгүй, асуулт хариултын журмаар явуулахыг дэмжиж байна гэцгээв. 
Б.Зоригоос: Хуралд шинээр ирсэн хүмүүс байх шиг байна. Хувцьаа эзэмшигчдээ танилцуулах нь зөв байх. Хэдийгээр ирц хуульд заасан хэмжээнд хүрч байгаа ч ирсэн хүмүүсийн тоо их хангалтгүй санагдаж байна гэв. 
Хувьцаа эзэмшигч бүр өөр өөрсдийгөө танилцуулав. 
Даргалагчаас: Хуралд оролцогчдын тоо цөөн ч хуульд заасан хувьцаа эзэмшигчийн хувьцааны тоо хүрсэн учраас хурлаа үргэлжлүүлье. 
Даргалагчаас: Хурлын зарыг СЗХ-оос батлагдсан журмын дагуу хийж гүйцэтгэсэн. За ингээд хэлэлцэх асуудлын дарааллын талаар асуух асуулт байхгүй бол нэг дэх асуудалдаа оръё. Компанийн үйл ажиллагааны болон санхүүгийн тайлангийн талаархи ТУЗ-ийн дүгнэлтийг миний бие уншиж хэлэлцүүлье, дэлгэц дээр гарсан байна, та бүхэн зэрэгцээд бас уншаад явчихна биз ээ. 
/10 цаг 41 минут хүртэл үргэлжлэв/
Даргалагчаас: Төлөөлөн Удирдах зөвлөлийн дүгнэлтээс асууж тодруулах, нэмж хасах санал байна уу? 
Оролцогчид: Байхгүй гэв. 
Даргалагчаас: Асуултаа хэдийд ч тавьж болно шүү. Дараагийн хэлэлцэх асуудал нь ТУЗ-ийн дэргэдэх Аудитын хорооны дүгнэлтийг аудитын хорооны дарга Д.Үнэнзаяагаас хэлэлцүүлнэ, мөн дэлгэц дээр гарч ирсэн байна. 
Д.Энхтуяагаас: Санхүүгийн тайлан нь тусдаа яригдах юм уу? 
Даргалагчаас: Аудитын хорооны дүгнэлтэд санхүүгийн талаар орсон байгаа гэв.  
Д.Энхтуяагаас: Цалингийн зардлаа бууруулна гээд хүмүүсээ амраасан гэж ярьлаа. Цалин өгөхгүй, шууд амраасан гэсэн үг үү? 
Даргалагчаас: Орон тоогоо цомхотголгүйгээр 20-45 хоногийн хугацаатай ажилчид маань ээлжлээд амарсан байгаа. Энэ амарсан хугацааны нийгмийн даатгалын шимтгэлийг байгууллага төлсөн гэв. 
Б.Зоригоос: Жоохон тодруулаад хэлчихье. Хүлээн авч байгаа чингэлгийн тоо, эдийн засгийн хямралтай холбоотойгоор манай ажлын ачаалал эрс багассан. Сул зогсолт их болсон, тиймээс ажилчдын орон тооны асуудал яахын аргагүй яригдахаас өөр аргагүй байдалтай болсон. Гэвч бид удирдах зөвлөлийн бүрэлдэхүүнээрэ ярилцаад эхний ээлжинд орон тоогоо хасахгүй, цалингийн зардлаа яаж хэмнэх боломж байна вэ судлаад, хэлтэс бүр хүмүүсээ ээлжлэн цалингүй амраая, эсхүл цалингийн хэмжээгээ багасгая гэж шийдсэн. Тэгээд хэлтэс, нэгжийн дарга нар ажилчдаас асуухад бүгд ээлжлэн амрах санал гаргасан, цалингаа багасгаад өдөр бүр ажилдаа ирэх нь зардалтай учраас нэгмөр амраад цалингаа хэвээр нь авкя гэж өөрсдөө санал гаргасныг хүлээн авч ийм арга хэмжээ авсан юм. Хүн нэг бүрийн орлон ажиллах орон тооноос хамаарч 20-45 хоног хүртэл амарсан байгаа гэв. 
Д.Энхтуяагаас: Аудитын тайлан гэсэн нь дотоод тайлан уу? 
Б.Зоригоос: Тийм, манай ТУЗ-ийн дэргэдэх хорооны тайлан гэв. 
Д.Энхтуяагаас: Орж ирж байгаа хүн бүрт компанийхаа танилцууулгыг, бусад материалтай хэвлээд өгч болохгүй юм уу? 
Нарийн бичгийн даргаас: 2017.03.10-ны өдрөөс хойш өнөөдрийн хурлыг хүртэл хугацаанд хурлын материал болон бусад шаардлагатай зүйлстэй компани дээрээ ирээд танилцах бүрэн боломжтой, бид бэлдсэн байсан. Гэвч хэн ч ирж танилцаагүй. Манай өөрийн сайт болон Хөрөнгийн биржийн сайтад хурлын материалууд тавигдсан. Мөн хөрөнгийн биржид бүртгэлтэй бүх брокер дилерийн компаниудад хурлын материалыг бүрэн хүргүүлсэн. Хувьцаа эзэмшигчид харъяа брокер дилерийн компаниасаа авах ч бүрэн боломжтой байсан. Өмнөх хурлууд дээр хурлын материалуудаа хэвлээд хавтаслаад тавьдаг байсан. Гэтэл хувьцаа эзэмшигчид хэрэггүй зардал гаргаж байна, дэлгэцээр харахад л болно шүү дээ, бичиг хэргийн зардлаа ч хэмнэе гэсэн санал гаргасан учраас хэвлэж таивагүй, дэлгэцээр бэлдсэн юм гэв. 
Ч.Чанцалаас: Цаасаар хувьцаа эзэмшигч бүрт хүргүүлж байх үүрэгтэй шүү дээ, үүнийгээ хэрэгжүүлж байхыг санал болгож байна гэв. 
Даргалагчаас: Та бүхний саналыг тэмдэглэлд нэгбүрчилэн тусгаж байгаа. Өөр хэлэх санал, асуулт, хүсэлт байна уу? 
Оролцогчид: Байхгүй гэв. 
Даргалагчаас: Хэлэлцэх асуудлаа үргэлжүүлээд Аудитын хорооны дүгнэлтээ дуусгая. 
Д.Үнэнзаяагаас: Дүгнэлтээ уншиж дуусгав. /11 цаг 13 минут хүртэл үргэлжлэв/
Д.Энхтуяагаас: Санхүүгийн тайлангаа тайлагнахгүй юм уу?
Д.Үнэнзаяагаас: Санхүүгийн балансыг тайлагнасан шү дээ. Шаардлагатай бол орлоын тайлангаа тодруулъя гээд нэгбүрчилэн танилцуулав.
Д.Энхтуяагаас: Танайх давуу эрхийн хувьцаатай юу? 
Даргалагчаас: Байхгүй, бүгд энгийн гэв.
Даргалагчаас: АСуух асуулт байна уу? 
А.Чулуунаас: Цэвэр ашиг 964 731 949.67 мөн үү? 
Б.Зоригоос: Мөн, гэхдээ цэвэр үйл ажиллагаанаас олсон ашиг нь 321 сая төгрөг л байгаа. Үлдсэн нь ханшийн зөрүү буюу бодит бус ашиг гэдгийг тодруулж хэлэх нь зөв. Үндсэндээ өнгөрсөн жилийн ашгаас нэг дахин ашиг буурсан гэж ойлгож болно гэв.
А.Чулуунаас: Зоос, Баянгол зочид буудао гээд нэг иймэрхүү л хэмжээний ашигтай ажилласан байсан.  Тэгэхээр компани ногдол ашиг гэж 100-аад сая төгрөг өгсөн байх. Ашгаасаа үйлдвэрээ өргөжүүлэх гээд бас бус ажил байдаг л биз. Ашигтай ажиллаж байгаа юм чинь хүмүүсээ цалингүй амрааж одоо хэрэггүй байх аа. Зардал бол маш их гарч байгаа л даа, тэрийг ойлгож байгаа, газрын төлбөрөөс эхлээд л их гарч байгаа гэв. 
Даргалагчаас: Өөр асуулт байна уу? 
Оролцогчид: Байхгүй гэв. 
Даргалагчаас: Асуулт байхгүй бол дараачийн асуудалдаа оръё. Аудитын байгууллагын гэрээний талаар Д.Үнэнзаяагаас танилцуулъя. 
Д.Үнэнзаяагаас: Энэ жил манай байгууллага ноднин мөн хийлгэсэн, СЗХороонд бүртгэлтэй Координат аудит ХХК-тай 2 жилийн хугацаатай хамтран ажиллахаар 2017 оны 2-р сард гэрээ хийгээд одоогийн байдлаар аудит хийгдэж байгаа. Яг өнөөдрийн хувьд эцсийн байдлаар хөндлөнгийн аудитын дүгнэлт ирээгүй, шалгагдаж байгаа гэв.
Д.Энхтуяагаас: Дүгнэлт байхгүй гэсэн үг үү?
Д.Үнэнзаяагаас: Тийм, хуульд заасан аудит хийх хугацаа ч дуусаагүй байгаа гэв.
Оролцогчид: Өөр асуултгүй гэв. 
Даргалагчаас: Компанийн 2017 оны бизнес төлөвлөгөөг Д.Оюун гишүүнээс танилцуулах байсан боловч хүндэтгэн үзэх шалтгаанаар хуралд оролцох боломжгүй болсон тул нарийн бичгийн дарга Т.Лхагвачулуунаас танилцуулж, хэлэлцүүлнэ гэв. 
Нарийн бичгийн даргаас: 2017 оны бизнес төлөвлөгөөг хэлэлцүүлэв. Бизнес төлөвлөгөөнд товчдоо онцлох хөрөнгө оруулалт байхгүй, үйл ажиллагаа хэвийн үргэлжлүүлэх, үргүй зардлыг багасгаж, ашгийн хэмжээг нэмэгдүүлэхэд анхаарч ажиллах байгааг төгсгөлд нь дурдав.   
Бизнес төлөвлөгөөтэй холбоотой асуух асуулт байхгүй гэцгээв. 
Даргалагчаас: Бизнес төлөвлөгөөнөөс ахсуух асуулт байхгүй бол дараачийн хэлэлцэх асуудалдаа оръё. Одоо бол дандаа мэдээллийн чанартай сонсох зүйлс байна гээд Ногдол ашгийн хуваарилалтын талаар Д.Эрдэнэцэцэг гишүүнээс танилцууулъя. 
Д.Эрдэнэцэцэгээс: Компанийн ТУЗ-ийн 2017.02.13-ны өдрийн 08 тоот тогтоолоор 2016 оны үйл ажиллагаатай холбоотойгоор 2017 оны 12 сарын 31-ний дотор багтаан нэгж хувьцаанд 18 төгрөгийн ногдол ашиг олгохоор шийдвэрлсэн байна. Өнгөрсөн жилийн ногдол ашгийн хуваарилалтыг ҮЦТТТХТ ХХК-иар дамжуулан хийж дууссан байгаа. Ногдол ашигтай холбоотойгоор асуух асуулт байна уу?
Оролцогчид: Байхгүй гэв. 
Даргалагчаас: Мэдээллийн бас нэгэн асуудал бол энэ жил манай байгууллагын түүрт 60 жилийн ой болж байгаа юм. Энэ ойн арга хэмжээг тэмдэглэн өнгөрүүлэхээр ТУЗ-өөс шийдвэрлэсэн. Энэ талаар Б.Зориг захирлаас танилцуулъя. 
Б.Зоригоос: За бид хамт олноороо ярилцаад компаниа сурталчилах, хамтын ажиллагаагаа бэхжүүлэн нэн тэргүүний зорилготойгоор ойн арга хэмжээг тэмдэглэн өнгөрүүлэх нь зүйтэй юм гэж шийдвэрлэсэн. Баярын хурлаа барилгачдын баяраар буюу 8 сарын сүүлээр хийхээр төлөвлөж байна. Энэ жилдээ бид харилцагч байгууллагуудтайгаа спорт арга хэмжээ зохион байгуулах, дурсамж ном хэвлүүлэх, баярын хуралзохион байгуулах, ажилчиддаа зориулсан аяллын хөтөлбөр гэсэн цомхон цөөн хүрээнд төлөвлөсөн байгаа гэв. 
А.Чулуунаас: Хэр их зардал гарахаар байна вэ? 
Б.Зоригоос: Уртдчилсан байдлаар ТУЗ-өөс 400 гаруй сая төгрөгийг баталсан байгаа. Гэхдээ баталсан мөнгөний хүрээнд заавал багтаана гэхгүй, аль болох багасгах, хэмнэх зорилготой бөгөөд үр дүнтэй, олонд харагдах зүйл хийхээр бодож  байгаа гэв.
А.Чулуунаас: Дээр үед баяр ёслолын арга хэмжээг үргүй зардалд тооцдог байлаа. Аль болох л хэмнэх нь зөв гэв. 
Даргалагчаас: Тийм шүү, саналыг хүлээж авч байна гэв. 
Б.Зоригоос: Аль болох компаниа сурталчилах, хамтрагчидаа зузаатгах гэх мэт арга хэмжээнд зарцуулна гэв. 
Даргалагчаас: Ойн арга хэмжээтэй холбоотойгоор өөр асуух асуулт байна уу?       
Оролцогчид: Байхгүй гэв.
Даргалагчаас: ТУЗ-ийн бүрэн эрхийн хугацаа энэ хурлаар дуусаж байна. Шинээр сонгогдох ТУЗ-д нэр дэвшигчдийг танилцуулъя. Зарим нэр дэвшигчид гадаа ирсэн хүлээж байгаа, гэхдээ эхний ээлжинд эндээ танилцуулаад шаардлагатай асууж тодруулах зүйл байвал оруулж ирье, болж байна уу? 
Хувьцаа эзэмшигчид: Тэгье гэв. 
Нарийн бичгийн даргаас: Нэр дэвшсэн 17 хүнийг нэгбүрчилэн танилцуулаад нэмж тодруулах зүйл байна уу? Хүмүүсийн ирүүлсэн материал бүгд энэ над дээр хавтаслаад байж байна. Ирээгүй хүиүүсийн материалаас асуух зүйл байвал асуугаарай гэв. 
 Ч.Чинзоригоос: Эдгээр хүмүүсийн анкет материалтай  нэр дэвшүүлэх хорооноос авч танилцаад бид бүх хүмүүсийг хуралд оруулахаар шийдвэрлэсэн. Бид тэндээс шүүлтүүр хийж хэн нэгнийг нэмэх, хасах нь зохимжгүй учраас саналаа ирүүлсэн бүх хүмүүсийг хуралд оруулж байгаа шүү. Хэнийг сонгох нь ХЭ та бүхний эрхийн асуудал учраас бүх нэр дэвшигчдийг оруулж танилцуулсан юм шүү гэв. 
Оролцогчид: Асуух асуулт байхгүй гэв. 
Даргалагчаас: Хэн ч сонгогдох бай шинээр ажиллах ТУЗ-ийн дарга, гишүүд, нарийн бичгийн дарга нарын цалин урамшууллын хэмжээг хэлэлцэх нь зүйтэй. Манай цалин, урамшууллын хорооноос нэг санал оруулж байгаа юм. Үүнийг Д.Эрдэнэцэцэг гишүүнээс танилцуулъя.
Д.Эрдэнэцэцэгээс: Цалин, урамшууллын саналыг хэлэлцүүлэв. 
Даргалагчаас: Цалин, урамшуулалтай холбоотой асуулт, санал байна уу?
Оролцогчид: Байхгүй гэцгээв. 
Даргалагчаас: Хэлэлцэх асуудал, мэдээллийн чанартай сонсох асуудлууд дууслаа. Хувьцаа эзэмшичдэд асуух асуулт байна уу? Асуулт хариултдаа орцгооё. 
Оролцогчид: АСуух асуулт байхгүй, тухай бүрт асуусан учраас асуултгүй гэв.
Даргалагчаас: Саналын хуудсыг тарааж, санал хураалтдаа оръё. 
Тооллогын комиссын гишүүд саналын хуудсыг тарааж комиссын дарга П.Баатарцэрэнгээс бөглөх зааврыг тайлбарлан өгөв. 
Санал хураалт 10 минут үргэлжлэв. 
Тооллогын комиссын гишүүд саналын хуудсыг хураан авч санал хураалтыг тоолох ажлыг эхлүүлэв. 
Даргалагчаас: Саналын хуудсаар дүнг тоолж байх хугацаанд хувьцаа эзэмшигчдийнхээ санал, хүсэлтийг сонсож байя. 
Д.Энхтуяагаас: Жишээ нь Ремикон ХХК хамгийн сайн засаглалын жишээ болж байна лээ. Тэгэхээр сайн засаглалтай байхын төлөө ажиллаарай. Бага зардлаар их зүйл хийж байгаасай гэж хүсэж байна. Мөн хуралд оролцож байгаа хувьцаа эзэмшигчдээ хүндлээд хурлдын материалаа хэвлээд тавьж байгаач гэж хүсэж байна. орчин үеийн нээлттэй, чөлөөтэй, сайн засаглалыг үйл ажиллагаандаа нэвтрүүлээрэй гэв. 
Даргалагчаас: Баярлалаа, өөр санал хэлэх хүн байна уу? 
Оролцогчид: Байхгүй гэцгээв. 

Даргалагчаас: Хэлэлцсэн асуудлуудтай холбоотойгоор нэмж гаргах санал, хүсэлт, асуулт байна уу?         
Бусад оролцогчид: Асуух асуултгүй, нэмж хэлэх санал байхгүй байна гэв. 

Тооллогын комиссын дарга П.Баатарцэрэнгээс: Тооллогын дүнгийн тухай комиссын тогтоол уншиж танилцуулав. Утга нь: 
Компанийн 2016 оны үйл ажиллагааны болон санхүүгийн тайлан, 2016 оны үйл ажиллагаа, санхүүгийн тайланд хийсэн ТУЗ-ийн дэргэдэх Аудитын хорооны дүгнэлт болон ТУЗ-ийн дүгнэлт, компанийн 2017 оны бизнес төлөвлөгөө, ТУЗ-ийн ердийн болон хараат гишүүдийг сонгох, тэдгээрийн цалин, урамшууллын хэмжээг батлах талаар бичгээр санал хураахад нийт 790432  саналын эрхтэй  хувьцааны 6 ширхэг хуудас тоолсон дүнг үндэслэн ТОГТООХ нь: 

1. Тооллогын комиссын саналын хайрцагийг нээж  шалгахад 6 хуудас гарснаас 6 хуудсыг  хүчинтэйд  тооцсугай.

2. Хүчинтэйд тооцогдсон саналын хуудсаар дүгнэхэд хэлэлцүүлж буй асуудлыг доорхи хувиар зөвшөөрснийг тогтоосугай. Үүнд : 

2.1 Компанийн 2016 үйл ажиллагааны болон санхүүгийн байдалд хийсэн ТУЗ-ийн дүгнэлтийг зөвшөөрсөн 100 хувь
2.2 Компанийн ТУЗ-ийн дэргэдэх Аудитын хорооны дүгнэлтийг зөвшөөрсөн 100 хувь
2.3 Компанийн 2017 оны бизнес төлөвлөгөөг зөвшөөрсөн 100 хувь 

3. Компанийн ТУЗ-ийн ердийн гишүүдэд дараах нэр бүхий иргэний сонгосон хувь:
                                Г.Аюушмаа – 97 % 
Б.Зориг – 100 %
Д.Тунгалаг – 2,7%
Д.Оюун – 99%
Т.Мөнхжаргал – 99%
Ч.Чинзориг – 99% 
П.Сувдаа – 2,7%
Н.Мягмарсүрэн - 97%
4. Компанийн ТУЗ-ийн хараат бус гишүүдэд дараах нэр бүхий иргэний сонгосон хувь:
		  
			Ц.Доржготов - 0%
			Г.Чинзориг - 0%
Д.Эрдэнэцэцэг – 97%
Г.Энхтөр - 0%
			Д.Үнэнзаяа – 97% 
			Х.Рагчаа – 0%
			Ш.Шинэбаяр – 8,2%
			Ч.Энхтуул - 97 %
			Н.Энхжаргал - 0%. Дарга, гишүүд гэв. 
Даргалагчаас: Тооллогын комиссын тогтоолыг сонслоо. Ингээд ХЭХ-аас дараах тогтоолууд гарч байна. Тогтоол №01 утга: 
Компанийн тухай хуулийн 62 дугаар зүйлийн 62.1.9 дэх хэсэг, 2017 оны 04 сарын 20-ны өдрийн Хувьцаа эзэмшигчдийн хурлын тооллогын комиссын тогтоолыг тус тус үндэслэн ТОГТООХ нь:

1. Компанийн 2016 оны үйл ажиллагааны болон санхүүгийн тайланд хийсэн Төлөөлөн удирдах зөвлөлийн дүгнэлт, ТУЗ-ийн дэргэдэх Аудитын хорооны дүгнэлтийг тус тус Хавсралт №01-ээр, Компанийн 2017 оны бизнес төлөвлөгөөг Хавсралт №02-оор тус тус баталж,  

2. Тайлант оны үйл ажиллагааны ололтоо бататган хувьцаа эзэмшигчдээс гаргасан санал шүүмжлэл, санаачлагыг үйл ажиллагаандаа тусган зорилго, зорилтоо биелүүлэхэд тодорхой бодлого чиглэл боловсруулан хэрэгжүүлж ажиллахыг Төлөөлөн удирдах зөвлөлийн гишүүд болон компанийн удирдлагуудад даалгаад,  

3. Компанийн санхүү, бизнесийн үйл ажиллагаанд хийсэн Аудитын хорооны дүгнэлтийг үйл ажиллагаандаа хэрэгжүүлж ажиллахыг компанийн Санхүү, эдийн засгийн хэлтэст үүрэг болгов. 
Тогтоол №02, утга: 
Компанийн тухай хуулийн 62 дугаар зүйлийн 62.1.7, 62.1.13 дахь хэсэг, 2017 оны 04 сарын 20-ны өдрийн Хувьцаа эзэмшигчдийн ээлжит хурлын тооллогын комиссын тогтоолыг тус тус үндэслэн ТОГТООХ нь:

1. Компанийн Төлөөлөн удирдах зөвлөлийн 
1.1 Ердийн гишүүнээр: 
1.1.1 Г.Аюушмаа 
1.1.2 Б.Зориг
1.1.3 Н.Мягмарсүрэн
1.1.4 Д.Оюун 
1.1.5 Ч.Чинзориг 
1.1.6 Т.Мөнхжаргап нарыг, 
1.2 Хараат бус гишүүнээр: 
 	1.2.1 Д.Эрдэнэцэцэг
	1.2.2 Д.Үнэнзаяа
	1.2.3 Ч.Энхтуул нарыг тус тус сонгож,  

2.  Төлөөлөн удирдах зөвлөлийн гишүүн, нарийн бичгийн даргын нэг сарын цалин, урамшуулыг дараах хэмжээгээр батлав.  Үүнд: 
2.1 Төлөөлөн удирдах зөвлөлийн дарга – 1 500 000 төгрөг
2.2 Ердийн гишүүн – 250 000 төгрөг + урамшуулал 
2.3 Хараат бус гишүүн - 250 000 төгрөг + урамшуулал  
2.4 Нарийн бичгийн дарга – 1 000 000 төгрөг
      
3. Урамшуулал олгох нөхцөлийг Хавсралтаар батлаад,  

4. Төлөөлөн удирдах зөвлөлийн гишүүд нь хууль болон бусад холбогдох дүрэм, журамд заасан эрх хэмжээний хүрээнд үйл ажиллагаагаа явуулахыг үүрэг болгов.  

Тогтоол тус бүрт Хурлын дарга гарын үсэг зурсан тухай уншиж танилцуулав.
Даргалагчаас: Хурлаас гарч буй тогтоол тус бүрийг ХЭ-дээсээ гар өргөж давхар баталгаажуулъя. Тогтоол №01-ийг батлах уу? 
Бүх гишүүд: 100% гар өргөн батлав. 
Даргалагчаас: Тогтоол №02-ыг батлах уу? 
Бүх гишүүд: 100% гар өргөн батлав. 
Даргалагчаас: Ингээд хуралдаа ирж оролцсон та бүхэнд баярлалаа. Хурал хаахаас өмнө хэлэх санал, хүсэлт байна уу?
Оролцогчид: Байхгүй гэснээр хурал 13 цаг 20 минутад дуусав. 

